作者：张炎
词牌/韵律：西河

paragraphs: 花最盛。
西湖曾泛烟艇。
闹红深处小秦筝，断桥夜饮。
鸳鸯水宿不知寒，如今翻被惊醒。
那时事、都倦省。
阑干来此闲凭。
是谁分得半边机云，恍疑昼锦。
想当飞燕皱裙时，舞盘微堕珠粉。
软波不翦素练净。
碧盈盈、移下秋影。
醉里玉书难认。
且脱巾露发，飘然乘兴。
一叶浮香天风冷。